মার্কিন মুলুকে ফের রহস্যমৃত্যু ভারতীয় ছাত্রের! চাঞ্চল্য

ওয়েব ডেস্ক : মার্কিন যুক্তরাষ্ট্রে (USA) ফের রহস্যমৃত্যু ভারতীয় ছাত্রের (Indian Student)। জানা গিয়েছে, ওই ছাত্রের নাম পবন কুমার রেড্ডি। তিনি তেলেঙ্গানার বাসিন্দা। এমন ঘটনাটি ঘটেছে আমেরিকার হিউস্টন প্রদেশে। এই ঘটনায় ব্যাপক চাঞ্চল্য ছড়িয়েছে। এই ঘটনা নিয়ে ইতিমধ্যে তদন্ত শুরু করেছে পুলিশ (Police)।

জানা গিয়েছে, পবন তেলেঙ্গানার নালগোন্ডা জেলার মেল্লাদুপ্পালাপল্লী গ্রামের বাসিন্দা। তিনি ছিলেন বিজ্ঞানের ছাত্র। স্নাতকোত্তর পড়ার জন্য গিয়েছিলেন আমেরিকায় (America)। জানা যাচ্ছে, ঘটনার দিন বন্ধুদের সঙ্গে নৈশ্যভোজে গিয়েছিলেন তিনি। কিন্তু খাওয়ার পর অসুস্থ হয়ে পড়েন পবন। এর পর তাঁকে দ্রুত নিয়ে যাওয়া হয় হাসপাতালে। কিন্তু শেষ রক্ষা হল না। চিকিৎসা চলাকালীন মৃত্যু হল তাঁর।

আরও খবর : রাশিয়ায় ফের বিস্ফোরণ! নিহত দুই পুলিশ আধিকারিক সহ তিন

সমাজমাধ্যমে এ নিয়ে দাবি করা হচ্ছে, খাদ্যে বিষক্রিয়ার কারণে মৃত্যু (Death) হয়েছে ভারতীয় ওই যুবকের। তবে পুলিশ ও হাসপাতালের তরফে এ নিয়ে এখনও পর্যন্ত মৃত্যুর কারণ নিয়ে কিছু জানানো হয়নি। প্রাথমিক তদন্তে পুলিশের অনুমান, হৃদরোগে আক্রান্ত হয়ে মৃত্যু হয়েছে পবনের। কিন্তু ময়নাতদন্তের রিপোর্ট আসার পরেই বিষয়টা পরিস্কার হবেই বলে মনে করা হচ্ছে।

এদিকে ছেলের মৃত্যুতে তেলেঙ্গানার নালগোন্ডা জেলার মেল্লাদুপ্পালাপল্লী গ্রামে মেনে এসেছে শোকের ছায়া। জানা গিয়েছে, মার্কিন মুলুক থেকে ছেলেকে দেশে ফিরিয়ে আনতে ভারতীয় দূতাবাসের সঙ্গে যোগাযোগ করেছে মৃতের পরিবার। তবে এই প্রথম নয়, ডিসেম্বরের শুরু দিকে অগ্নিকাণ্ডে মৃত্যু হয়েছিল ভারতীয় এক ছাত্রীর। তারপরে ঘটে গেল আরও এক ঘটনা।